《秋夜迷怀》
清代·郭柏荫

平生论史眉飞扬，独喜汉吏称循良。头会箕敛谁作俑，既雨犹欲烹宏羊。

尤而效之罪又甚，咄咄毋乃丧心狂。亟思投劾遂初志，畏此谴怒中徬徨。

吁嗟乎！疮痍未复事供亿，三郊三遂需刍粮。暂累吾民岂得已，所惭从政非管商。

闾阎膏血长官泪，慎勿攫取充贪囊。宽之一分亦元气，愿揭斯语悬堂皇。

碧天浩浩明月午，独对官阁焚心香。

作者简介：（?—1884）清福建侯官人，字远堂。道光十二年进士。授编修。咸丰间会办本省团练，擢郎中。同治间历官江苏、广西、湖北巡抚，署湖广总督，曾镇压京山会党。旋以病乞归。